CELEX: 62015CA0638
Language: hr
Date: 2017-04-06 00:00:00
Title: Predmet C-638/15: Presuda Suda (šesto vijeće) od 6. travnja 2017. (zahtjev za prethodnu odluku koji je uputio Nejvyšší správní soud – Češka Republika) – Eko-Tabak s.r.o. protiv Generální ředitelství cel (Zahtjev za prethodnu odluku — Direktiva 2011/64/EU — Članak 2. stavak 1. točka (c) — Članak 5. stavak 1. točka (a) — Pojmovi „duhan za pušenje”, „duhan koji je rezan ili na drugi način usitnjen” i „industrijska prerada”)

29.5.2017   
            
            
               HR
            
            
               Službeni list Europske unije
            
            
               C 168/13
            
         Presuda Suda (šesto vijeće) od 6. travnja 2017. (zahtjev za prethodnu odluku koji je uputio Nejvyšší správní soud – Češka Republika) – Eko-Tabak s.r.o. protiv Generální ředitelství cel
   (Predmet C-638/15) (1)
   
   ((Zahtjev za prethodnu odluku - Direktiva 2011/64/EU - Članak 2. stavak 1. točka (c) - Članak 5. stavak 1. točka (a) - Pojmovi „duhan za pušenje”, „duhan koji je rezan ili na drugi način usitnjen” i „industrijska prerada”))
   (2017/C 168/15)
   Jezik postupka: češki
   
      Sud koji je uputio zahtjev
   
   Nejvyšší správní soud
   
      Stranke glavnog postupka
   
   
      Tužitelj: Eko-Tabak s.r.o.
   
      Tuženik: Generální ředitelství cel
   
      Izreka
   
   Članak 2. stavak 1. točku (c) i članak 5. stavak 1. Direktive Vijeća 2011/64/EU od 21. lipnja 2011., o strukturi i stopama trošarine koje se primjenjuju na prerađeni duhan, treba tumačiti na način da su osušeni, plosnati, nepravilni, djelomično rascjepkani listovi duhana i/ili njihovi dijelovi, koji su bili podvrgnuti postupku primarnog sušenja i kontroliranog vlaženja, koji sadržavaju glicerin i koji su prikladni za pušenje nakon jednostavnog postupka pripreme drobljenjem ili ručnim rezanjem obuhvaćeni pojmom „duhan za pušenje” u smislu tih odredbi.
   
      (1)  SL C 98, 14. 3. 2016.